CELEX: 62008TN0056
Language: lv
Date: 2008-02-05 00:00:00
Title: Lieta T-56/08: Prasība, kas celta 2008. gada 5. februārī — IEA u.c./Komisija

26.4.2008   
            
            
               LV
            
            
               Eiropas Savienības Oficiālais Vēstnesis
            
            
               C 107/29
            
         Prasība, kas celta 2008. gada 5. februārī — IEA u.c./Komisija
   (Lieta T-56/08)
   (2008/C 107/49)
   Tiesvedības valoda — angļu
   Lietas dalībnieki
   
      Prasītāji: Stichting IEA Secretariaat Nederland (IEA), Amsterdama (Nīderlande), Educational Testing Service Global BV (ETS-Europe), Amsterdama (Nīderlande), Deutsches Institut für Internationale Pädagogische Forschung (DIPF), Frankfurte pie Mainas (Vācija), Institut zur Qualitätsentwicklung im Bildungswesen (IQB), Berlīne (Vācija) (pārstāvji — E. Morgan de Rivery un S. Thibault-Liger, advokāti)
   
      Atbildētāja: Eiropas Kopienu Komisija
   Prasītāju prasījumi:
   
               —
            
            
               pilnībā atcelt Komisijas 2007. gada 23. novembra lēmumu, ar kuru noraida prasītāju iesniegto piedāvājumu konkursa procedūrā Nr. EAC/21/2007 “Eiropas apsekojums par valodu prasmēm” tiktāl, ciktāl tas ir pretējs Kopienu tiesībām un ir balstīts uz acīmredzamām kļūdām izvērtējumā;
            
         
               —
            
            
               pilnībā atcelt Komisijas lēmumu, ar kuru līgumslēgšanas tiesības šajā konkursa procedūrā tiek piešķirtas SurveyLang Consortium tiktāl, ciktāl tas ir pretējs Kopienu tiesībām un ir balstīts uz acīmredzamām kļūdām izvērtējumā; un
            
         
               —
            
            
               piespriest Komisijai atlīdzināt tiesāšanās izdevumus saskaņā ar Pirmās instances tiesas Reglamenta 87. panta 2. punktu.
            
         Pamati un galvenie argumenti
   Prasītāji iesniedza piedāvājumu, atsaucoties uz konkursu saistībā ar “Eiropas apsekojumu par valodu prasmēm” (OV 2007/S 61-074161), kā tas tika labots (OV 2007/S 109-133727). Prasītāji apstrīd atbildētājas 2007. gada 23. novembra lēmumu, ar kuru noraidīts to piedāvājums un līgumslēgšanas tiesības piešķirtas citam pretendentam.
   Savas prasības pamatojumam prasītāji apgalvo, ka apstrīdētais lēmums ir pretējs vienlīdzīgas attieksmes principam, Finanšu regulas (1) 100. panta 1. punktam un konkursa noteikumiem.
   Prasītāji turklāt apgalvo, ka Komisija ir acīmredzami kļūdaini novērtējusi konkursa noteikumos paredzētos kvalitātes kritērijus, kā rezultātā pretendenti tika acīmredzami kļūdaini novērtēti.
   Nobeigumā prasītāji apgalvo, ka Komisija, pieļaujot rūpības trūkumu konkursa norises laikā, ir pārkāpusi labas pārvaldības principu.
   
      (1)  Padomes 2002. gada 25. jūnija Regula (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (OV 2002 L 248, 1. lpp.), kā tā tika labota (OV 2003 L 25, 43. lpp.).